บลจ.ธนชาตตั้งเป้า8%‘ทริกเกอร์ฟันด์’หุ้นไทย
บลจ.ธนชาต ส่งกองทุนธนชาตชาเลนจ์ 14 ลุยซื้อหุ้นไทย ตั้งเป้าผลตอบแทน 8% ใน 1 ปี
29 ต.ค. 2565

บลจ.ธนชาต ส่งกองทุนธนชาตชาเลนจ์ 14 ลุยซื้อหุ้นไทย ตั้งเป้าผลตอบแทน 8% ใน 1 ปี
บริษัทหลักทรัพย์จัดการกองทุน (บลจ.) ธนชาต เปิดเผยว่า บริษัทจะเสนอขายกองทุนเปิดธนชาตชาเลนจ์ 14 มีนโยบายลงทุนในตลาดหุ้นไทย เสนอขายครั้งแรกตั้งแต่วันที่ 510 ก.ค. 2556 ลงทุนขั้นต่ำเพียง 1,000 บาท
กองทุนจะเน้นลงทุนในหุ้นที่มีศักยภาพในการเติบโตสูง และมีโอกาสทำกำไรในช่วงภาวะผันผวน โดยตั้งเป้าผลตอบแทนผลตอบแทนเป้าหมาย 8% 
ทั้งนี้ กองทุนมีอายุประมาณ 1 ปี หรือต่ำกว่า 1 ปี หากกองทุนสร้างผลตอบแทนได้ตามเป้าหมาย หรือเมื่อมีมูลค่าหน่วยลงทุนตั้งแต่ 10.91 บาทขึ้นไป ณ วันทำการใด โดยกองทุนจดทะเบียนเป็นกองทุนเปิดแบบผสม สามารถลงทุนในหุ้นได้ตั้งแต่ 0-100% ทำให้มีความคล่องตัวในการบริหาร
บลจ.ธนชาต ยังมีมุมมองเชิงบวกต่อการลงทุนในหุ้นไทยในระยะยาว และคาดหวังผลตอบแทนที่ดีเมื่อเทียบกับการลงทุนในสินทรัพย์อื่น แต่เชื่อว่าตลาดหุ้นไทยจะแกว่งตัวผันผวนในกรอบกว้างต่อไปในอีกระยะหนึ่ง ในขณะที่ตลาดขาดปัจจัยบวกเข้ามากระตุ้น
สำหรับผู้ที่รับความเสี่ยงได้ แนะนำให้ทยอยซื้อเมื่อดัชนีอ่อนตัว ส่วนผู้ลงทุนที่ต้องการลงทุนในกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ควรทยอยซื้อเมื่อดัชนีอ่อนตัวเช่นกัน 
อย่างไรก็ดี สัปดาห์ที่ผ่านมามี บลจ. 2 แห่งได้ออกกองทุนทริกเกอร์ ฟันด์ เสนอขาย โดย บลจ.กรุงศรี เปิดขายกองทุนเปิดกรุงศรี อิควิตี้ 4% พลัส 4% ทริกเกอร์ พลัส 3 อายุประมาณ 8 เดือน ตั้งเป้าหมายรวม 8% ทยอยจ่าย 2 ครั้ง เปิดขายวันที่ 38 ก.ค.
ด้าน บลจ.ทิสโก้ เสนอขายกองทุนเปิด ทิสโก้ ไทย อิควิตี้ ทริกเกอร์ 8% # 10 ตั้งแต่วันที่ 39 ก.ค. ตั้งเป้าหมายผลตอบแทนไว้ที่ 8% ไม่กำหนดอายุโครงการ